ming030890/wiki-yue-high-quality huggingface dataset:
和你飛集會

和你飛集會，係2019年7月26號由香港民間人士發起嘅一次反逃犯條例修訂集會，喺香港國際機場接機大堂搞。個名「和你飛」既係「和理非」（和平、理性、非暴力）嘅諧音，亦有「同你一齊飛」嘅意思去呼應返喺機場呢個集會地方。主辦單位宣稱有1.5萬人參加，警方就話高峰期有4千人。
曾家瑩

曾家瑩（Ariel Tsang，花名Oreo，2005年1月14號—），係香港女藝人，《全民造星IV》決賽選手，而家係女子組合Strayz成員。

簡歷
曾家瑩2018年參與香港電台《鏗鏘集 – 韓迷星夢》嘅拍攝。
2021年曾家瑩參與ViuTV搞嘅真人騷選秀《全民造星IV》，係96強參賽者入面年紀第二細（只係大過曾業喬（燒賣））。頭一輪比賽佢雖然輪咗畀何佩婷，但獲導師許廷鏗賞識而畀機會佢復活，最後成功晉身決賽，係決賽廿強入面年紀最細，而最終佢攞到第18名，未有獲邀加入官方女團。不過佢之後獲趙展彤邀請加入第二個由《全民造星IV》參賽者自組組合Strayz，2022年4月19號出道。
兩黨制

兩黨制 (英文：Two-party system) 係一種政黨嘅制度，由兩個黨包攬哂啲選舉同議會。喺呢個制度入面，一般一個會做執政黨，而另外嗰個就會做反對黨。呢個字眼可以有唔同嘅含義，不過最普遍都係講緊個地方嘅政治由兩個黨自己玩，好少能夠有第三個黨贏到任何嘢。

原因
呢個制度可以有好多原因，其中最常見就係單議席單票制或者領先者當選（英文：First-past-the-post voting），令選票自然集中入是但一個黨度嚟令贏嘅機會最高。
政治學家對於點解一個自由選舉，好多時會自然演變做兩黨制有唔同嘅見解。其中一個好普遍嘅解釋就係 Duverger's law（英文：Duverger's law），解釋點解領先者當選（英文：First-past-the-post voting）嘅制度會搞到啲選舉剩返兩個黨。

特徵
喺呢種制度，第三黨贏嘅機會少到近乎冇，所以好多時如果出現分歧，就會係喺黨入面嘅派系。一般嚟講，因為個制度得兩個黨，所以一個會係左派，另一個會係右派，嚟代表到最多人嘅意識形態。例子有美國嘅民主黨（左）同埋共和黨（右）、英國嘅工黨（左）同埋保守黨（右）、同埋澳洲嘅工黨（左）同埋自由黨（右）。
喺有啲國家，例如加拿大、英國、或者澳洲，個政黨嘅制度冇兩黨制咁極端，不過就係由兩個黨控制大部分，仍然會有其他細嘅黨贏到議席，只不過好難會可以做執政黨咁解。喺呢啲國家，細黨嘅候選人仍然能夠贏到地區嘅選舉，只係贏唔到比較大型嘅全國選舉。
11月28號

11月28號係公曆年嘅第332日（閏年第333日），離年尾重有33日。
<< - 11月 - >>



大件事
1912年：阿爾巴尼亞宣佈由奧斯曼帝國獨立。
1919年：阿斯特子爵夫人（英文：Nancy Astor, Viscountess Astor）成爲英國國會頭一名女議員。
1943年：美國總統富蘭克林羅斯福、蘇聯共產黨總書記史太林同英國首相邱吉爾喺伊朗首都德黑蘭嘅蘇聯大使館舉行德黑蘭會議，會期至12月1號。
1959年：第3屆朝鮮地方選舉。
1960年：毛里塔尼亞宣佈獨立，退出法蘭西共同體（法文：Communauté française (Cinquième République)）。
1962年：香港「三狼案」三名犯人倪秉堅、李渭同馬廣燦喺赤柱監獄刑場（家下監獄醫院）被執行繯首死刑。三狼另一黨羽「蛇仔明」因為舉報三狼案有功，先前被判15年有期徒刑。
1963年：香港大嶼山石壁水塘啟用。
1975年：香港警方喺觀塘月華街一個住宅單位破獲軍火庫，檢獲十四支左輪手槍、七支短槍、約莫400發唔同類型嘅子彈同埋唔同類型嘅炸藥，拉咗一個男人。
1979年：紐西蘭航空一客機由奧克蘭市飛去基督城期間喺南極洲埃里伯斯火山撞山墜毀（英文：Air New Zealand Flight 901），機上257人咸不剌死晒。
1987年：南非航空一客貨混用班機由臺灣桃園市飛去南非約翰尼斯堡期間喺毛厘士附近印度洋上空起火墜毀（英文：South African Airways Flight 295），機上159人咸不剌死晒。
1990年：英國保守黨新任領袖馬卓安接替戴卓爾夫人出任新一任英國首相。
1991年：香港政府為清拆九龍城寨強制收樓，破門入屋抬走住戶，當日收返十二個單位。
1991年：南奧塞梯分離主義政府宣佈由格魯吉亞獨立。
1996年：上海航運交易所成立。
2011年：《聯合國氣候變化框架公約》第十七次締約方大會暨《京都議定書》第七次締約方會議喺南非爹濱開幕，會期至12月9號。
2016年：載有81人嘅拉米亞航空2933號包機喺哥倫比亞美德延東南邊墜毀（英文：LaMia Flight 2933）。機上72名乘客係準備參加南美球會盃嘅巴西沙比高恩斯足球會球員、教練、工作人員同埋記者。
加拿大總理

加拿大總理（英文：Prime Minister of Canada，法文：Premier ministre du Canada）係指加拿大嘅首相，係加拿大政府阿頭，由加拿大國會（指下議院）多數黨黨魁或者執政聯盟領袖做。技術上其實應該叫加拿大首相，但係喺加拿大國內，講粵語嘅人其實冇人叫佢首相，而係叫佢做總理。
11月27號

11月27號係公曆年嘅第331日（閏年第332日），離年尾重有34日。
<< - 11月 - >>



大件事
1924年：美國紐約市頭一次搞MACY感恩節遊行。
1978年：蘇聯莫斯科嘅克里姆林宮開始重修工程。呢次重修到1980年先至完成。
1984年：香港警方同埋海關聯手响長洲海面一艘漁船搜出十六支手槍同埋一千四百幾發子彈，以及一百二十公斤海洛英鹼，如果製成三號海洛英，市值達三千幾萬，行動中拉咗七個人。
1990年：戴卓爾夫人落台之後，英國保守黨經過第二輪投票，選出47歲嘅前財政大臣馬卓安做新黨魁，並且獲得英女王伊利沙伯二世委任做新首相。
2001年：美國太空人用哈勃太空望遠鏡首次直接探測到太陽系以外一個有大氣嘅行星。
2006年：加拿大國會以266票同意16票反對通過總理史提芬哈珀嘅「魁北克省係加拿大國中之國」動議，喺統一嘅加拿大聯邦為前提下，承認魁北克省係加邦國家。
2010年：2010年中華民國直轄市市長選舉（中文：2010年中華民國直轄市市長選舉）。
2019年：美國總統當勞侵簽《香港人權與民主法案》同《禁止向香港警察商業出口涵蓋軍用品法案》。
英皇集團

英皇集團係香港生意人楊成創立嘅公司，旗下業務橫跨唔同界別。

金融業務
英皇集團嘅金融業務係集團嘅主營業務，英皇金融證券集團旗下分行數目係同行之冠，並已經喺澳門同東南亞建立業務。旗下包括專營外匯買賣業務嘅英皇金融集團（香港）有限公司同埋從事黃金兼貴金屬買賣服務嘅英皇金業投資（亞洲）有限公司。而集團亦都一早喺1990年將業務擴展到澳門，成立咗英皇金融集團（澳門）有限公司。英皇證券集團就專營證券及期貨經紀業務，旗下英皇證券（香港）有限公司同埋英皇期貨有限公司代客買賣喺香港同埋多個海外金融市場掛牌嘅股票、債券、基金、期權連衍生產品。為提供更全面嘅一站式理財服務，亦設立咗另一附屬公司英皇財富管理有限公司。另外，集團亦向企業提供各類融資安排嘅專業意見，亦有財務貸款服務。英皇證劵集團喺2007年4月喺香港聯合交易所主板上市（香港股票編號717）。

地產業務
英皇集團（國際）（股份代號：163）負責地產業務，1990年上市，係英皇集團核心業務之一。為咗落實集團多元化發展策略，英皇集團（國際）不斷努力發展、投資同埋管理各類型地產項目。項目咩嘢都有，包括大型綜合發展項目、寫字樓、購物商場、住宅、酒店，同埋共享工作空間等等，分佈喺香港、澳門同埋中國各個主要城市。當中大多位處喺全球著名地段，包括香港羅素街、北京長安街、同埋倫敦牛津街等等。其項目包括淺水灣「the pulse」、「南灣御苑」、舂坎角「御濤灣」、大埔嘅低密度住宅大樓「龍成堡」同「映月灣」、 西營盤「維港峰」、長沙灣「喜遇」同屯門「珀居」等等。公司亦買入倫敦牛津街181-183號全幢商廈做投資，拓展海外市場。旗下嘅北京英皇集團中心更獲得由北京商務中心區管理委員會頒發 「六星超甲級樓宇」同「中國寫字樓金地標」殊榮。

鐘錶珠寶
英皇鐘錶珠寶係集團嘅基石業務，2008年7月喺香港聯合交易所上市（香港股票編號887）。經過多年發展，而家已經喺國際享負盛名，分店佈滿香港、澳門各購物旺區，專門代理世界一級嘅鐘錶品牌，好似勞力士、卡地亞、百達翡麗、伯爵及歐米茄等。而喺珠寶鑽飾方面，英皇鐘錶珠寶獨特用心嘅設計，贏盡國際口碑，奠定咗喺亞洲珠寶界嘅地位。2009年又喺尖沙咀嘅歷史建築物「1881」成立第一間珠寶旗艦店。2013年一度衝出國際，喺新加坡連開四店。2018年，業務更打入馬來西亞。

娛樂
英皇集團喺九十年代陸續成立英皇娛樂集團（1999年）、英皇電影、以及英皇戲院，全面投入文化創意產業，迄今累積電影、電視劇集、音樂唱片、演唱會、舞台劇等唔少作品，旗下多位藝人揚名國際，多個周刊品牌風行線上線下。後來又拓展電影院業務，貫通成個電影行業嘅產業鏈。至2017年，英皇文化產業集團有限公司（股份代號：491）正式成立，並喺香港聯合交易所主板上市。

酒店
英皇集團旗下而家有嘅酒店包括位於澳門嘅英皇娛樂酒店（股份代號：296）、香港灣仔嘅英皇駿景酒店，同埋澳門嘅盛世酒店，另於香港經營兩間服務式住宅MORI MORI同埋The Unit。

傳媒
英皇集團旗下嘅新傳媒集團喺1999年成立，從事出版同埋發行，每星期出版唔同刊物，五本刊物分別係《東方新地》、《新假期》、《新Monday》同埋《經濟一週》。隨著免費報章出現，傳統報章近年嘅銷量大幅下降，加上讀者讀報習慣有所改變，《新報》長期處於虧蝕狀態，決定2015年7月12號起停刊，所有受影響員工都獲合理賠償同埋妥善安排。
新傳媒喺本地同埋國際比賽中都拎到機構頒授獎項，如Galaxy Awards、Astrid Awards、「亞洲出版大獎」同埋「傳媒轉型大獎」，又喺Marketing Magazine Spark Awards for Media Excellence卓越傳媒大獎2017中橫掃一共33項大獎，包括全場兩個最高榮譽大獎 Media Brand of the Year「年度最佳媒體品牌大獎」同埋 Media Owner of the Year「年度最佳媒體」。

傢俬及室內佈置
歐化傢俬喺1975年成立，專門代理歐洲嘅高級傢俬，為歐化國際有限公司（股份代號：1711）所管轄。歐化傢俬網羅大量風格時尚、舒適耐用嘅品牌，零售門市遍佈香港咁多區。除咗零售之外，又透過旗下唔同品牌將業務作多元化發展，包括從事床褥、梳化同埋床品批發同零售嘅歐化寶、主打優質輕巧傢俬同埋丹麥潮流家品嘅 at.home，以及承接傢俬工程項目嘅Special Project，提供一站式家用同埋商用傢俬配套服務同產品。
范徐麗泰

范徐麗泰，GBM，GBS，JP（Rita FAN HSU Lai-tai，1945年9月20號—），人稱「范太」，係香港候選人資格審查委員會非官守成員，本身係香港立法會前議員、前主席，又係前港區全國人大代表及全國人大常委，係香港賽馬會史上頭一位女大董（2008至2015年）。

屋企
范徐麗泰原名徐麗泰，祖籍浙江寧波，上海出世。老豆徐大統係上海嘅紙業大王，跟過杜月笙做事。
徐麗泰嫁畀老公范尚德之後，以香港官紳習慣冠夫姓，叫做范徐麗泰，兩人有一仔一女（范駿華、范凌華）。1997年7月佢個女患病，將自己嘅一個腎移植畀個女范凌華。2004年11月，佢老公因肝病逝世。

學業
范徐麗泰喺香港大學理學士、社會科學碩士。

政治立場
范徐麗泰係香港親中派一員。佢喺香港英治時期，做過立法局議員、行政局議員、教育統籌委員會主席。佢亦都係當時立法局保安事務委員會主席，出名關注越南船民問題，但佢喺1992年彭定康擔任香港總督之後辭晒啲公職。佢曾經係香港政治團體啟聯資源中心（自由黨前身）嘅成員。

選舉及提名經歷
特區政府成立前，選咗佢做臨時立法會主席。1998年、2000年佢經由選舉委員會選為立法會議員，並且兩次打敗黃宏發，連任第一、二屆立法會主席。第3屆香港立法會選舉，佢以獨立候選人身分喺香港島選區參選，攞到65000幾票當選。第三屆立法會主席嘅選舉之中，喺民主黨何俊仁挑戰之下，仍成功連任。2007年7月17號，范徐麗泰宣佈唔會參加第4屆香港立法會選舉。
喺2016年，佢有份提名林鄭月娥參與2017年香港行政長官選舉。
茶膠省

茶膠省（粵音：caa4 gaau1 saang2，高棉文：ខេត្តតាកែវ），係喺柬埔寨嘅一個省，面積夾埋3,563平方公里，家陣約莫有790,168人喺呢度住緊。
香港島專線小巴49M線

香港島專線小巴49M線係香港香港島一條循環公共小巴路線，來往天后站同寶馬山，方便寶馬山居民同港鐵接駁，同埋寶馬山校區學生。

史
1993年，路線開辦。

使用車輛
以下用車均為豐田Coaster。
莫文蔚

莫文蔚（英文：Karen Mok；1970年6月2號—）係香港歌手同埋演員，原名Karen Joy Morris。

生平
莫文蔚亞爸莫天賜係混血兒，有威爾斯、德國同埋波斯血統。佢響1990年代出道，喺後期有好高嘅人氣。1996年佢開始參演周星馳嘅《食神》，開始受到矚目。其後佢主演嘅《算死草》、《喜劇之王》都係周星馳作品。再之後佢嘅名氣傳到大陸同台灣，拍嘅廣告多之外，唱片亦有唔錯嘅銷路。
2020年，支持深圳通過禁食貓狗法例，遭內地網民批評。

《婦女新知2021》MV被指辱華
喺2021年，莫文蔚推出新碟《The Voyage》，去到6月嗰陣，主打歌《婦女新知2021》嘅MV入面被揭發呢首歌，莫文蔚D&G品牌嘅衫，而D&G之前就曝出辱華事件。就算莫文蔚之前表達過對北京政府嘅認同或者參與一啲中國國慶活動嘅表現，都仍然被網民狙擊話佢辱華，有網民話佢無政治敏銳度，叫佢退出娛樂圈。莫文蔚之後發表道歉聲明，承諾唔會再有相關造型亦都無人理，就連《環球時報》總編輯胡錫進網上幫莫文蔚解圍，都引發網友嘲諷。
海參崴

海參崴（俄文：Владивосток，羅馬化：Vladivostok；大陸用俄文音譯符拉迪沃斯托克），舊唐話（廣東話）叫暉春，係亞洲東北部、西北太平洋沿岸嘅一個港口城市。海參崴而家係俄羅斯濱海邊疆區首府，亦都係俄羅斯遠東地區最大嘅城市。
海參崴先後畀中國嘅唐朝、遼朝、金朝、元朝、明朝同清朝管，直到第二次鴉片戰爭後清朝同俄羅斯簽《中俄北京條約》呢個唔平等條約，割讓咗40萬平方公里嘅外東北領土，海參崴亦都落咗入俄國手上，跟住仲改名做所謂嘅「符拉迪沃斯托克」（Владивосток），即係俄文「征服東方」咁解。

氣候
海參崴屬大陸性氣候，夏天濕冬天乾，年度溫度變化大。
蒙多基里省

蒙多基里省（粵音：mung4 do1 gei1 lei5 saang2，高棉文：ខេត្តមណ្ឌលគិរី），係喺柬埔寨嘅一個省，面積夾埋14,288平方公里，家陣約莫有32,407人喺呢度住緊。
W212

W212係新界荃灣一座工業大廈，嚮德士古道212號，樓高22層，發展商係新鴻基地產。
2018年，新鴻基地產拆售W212。新鴻基地產保留W212兩個地廠鋪位作收租用途。
蓮花

蓮花（粵拼：lin4 faa1，學名：Nelumbo nucifera），又叫荷花（ho4 faa1）或芙蓉（fu4 jung4），簡稱蓮（lin4）或荷（ho4），係蓮科蓮屬嘅一樖長年水生草本植物。另外，佢唔單止啲核重係世界上最長壽嘅核嘅同時，甚至俾植物學家稱為自然界嘅「活化石」。原產地在
中國種荷花喺中國已經有成3000幾年嘅歷史，而家喺中國嘅邊個地區都可以見到佢。

生長過程
佢嘅地下莖喺湖或水塘底入面啲泥度橫行，而因為型態似鞭，所以又叫「蓮鞭」。而蓮鞭嘅頂分咗幾橛出嚟，喺夏天到秋天期間，蓮鞭會深入塘泥，逐漸漲大成所謂嘅「蓮藕」。喺蓮鞭嗰幾橛度成日出鬚根而束喺湖底，跟住所生出嘅葉同花莖挺立喺水面，型態優美。

形態
蓮花嘅核——蓮蓬
佢嘅葉又大又圓，冇裂痕，花大有香味。而根狀莖嗰度又粗又大，每橛之間大到有氣孔出嚟。

花瓣
蓮花嘅花瓣成日俾人嗌成「花被」，有啲品種係凈得1埐，有啲係≥2埐。其中呢啲品種唔同嘅係：
白色嘅蓮花

核
蓮花嘅核生日生喺漲大咗嘅花托盤嗰度，嗰啲成日俾人話成「蓮子」，由於佢啲核俾硬殼保護咗，所以埋喺地底成幾個世紀都唔爛得。據歷史記載，喺中國遼寧省新金縣（而家係中國遼寧省大連市普蘭店市）嗰度挖咗成批大概係2000幾年前嘅古蓮核。後嚟經過咗一系列嘅培養之後，有96%嘅蓮花核都發咗芽。

藕
荷花嘅地下莖喺斷咗之後都有絲連埋一齊。原因係蓮藕入面嘅帶狀螺旋式導管同管胞嗰度嘅次生壁拉長咗而成。之所以有句成語話嘅「藕斷絲連」就係噉。

作用
喺柬埔寨街頭賣緊蓮子嘅僆仔
蓮嘅各個部分有唔同作用。
荷葉：可以做遮同整荷葉飯。
蓮子（核）：可以整蓮子羹，煮熟或壓爛佢之後可以整成蓮蓉，而蓮蓉可以用嚟整月餅、年糕同大福餅嘅餡，重有蓮蓉包、蓮蓉糕呢啲嘢。
蓮芯：可以用嚟浸茶。
蓮花：公蕊可以沖水飲。
蓮藕（根），可以煲蓮藕湯。
花瓣、荷葉同蓮藕都可以生食。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
蓮花嘅蓮子、胚芽、蓮葉、蓮房、公蕊同蓮鞭都可以入藥。佢有以下呢啲功效：

睡蓮同荷花嘅區分
睡蓮同荷花經常俾人搞亂，因為花型相類似。雖然係噉，兩者實情差別幾大。

文化
澳門嘅行政區旗（圖）同區徽都係用咗蓮花嚟做撈稿。珠海市香洲區白蓮路嘅路牌，呢條馬路係因為之前有好多蓮花響呢度先至改咗噉嘅名。
蓮花喺文化入面源遠流長，其中：

中國文化
睇埋：愛蓮說
喺中國文化裡面，蓮子寓意「連生貴子」。傳說入面每年農曆六月廿四就係蓮花嘅生日，有見及此，古人又稱荷花為「六月花神」。
另一個出名嘅例子，可以睇吓《愛蓮說》呢篇由北宋理學家周敦頤寫嘅文，講作者幾咁鍾意蓮花：
水陸草木之花，可愛者甚蕃；晉陶淵明獨愛菊。自李唐來，世人甚愛牡丹。予獨愛蓮之出淤泥而不染，濯清漣而不妖；中通外直，不蔓不枝；香遠益清，亭亭凈植，可遠觀而不可褻玩焉。予謂：菊，花之隱逸者也；牡丹，花之富貴者也；蓮，花之君子者也。噫！菊之愛，陶後鮮有聞；蓮之愛，同予者何人？牡丹之愛，宜乎眾矣！

濟南市花
荷花之所以做咗山東省濟南市嘅市花，係因為自古以嚟，濟南人個個都中意荷花。所以到咗1986年，濟南市人民代表大會嘅第九届廿次常務委員會就照顧咗當地民眾嘅心意，特登將荷花定為濟南市嘅市花。

澳門特別行政區花
喺澳門嘅傳統文化嚟睇，從古至今就有「蓮花寶地」同「蓮花福地」嘅嘢，包括唔少嘅文人同墨客都話呢度係片福地，加上澳門人本身亦都中意蓮花，所以喺1999年12月20號澳門主權移交之後，澳門嘅法律規定澳門特別行政區嘅區旗同區徽嘅撈稿就用咗蓮花嘅樣，話清澳門人成日都鍾意蓮花噉解。

花名歌謠
喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中入面講嘅「六月荷花滿池塘」就係佢。
STEM By You

《STEM By You》係香港Makerville製作嘅科普資訊節目，由李蒨怡（Sarah）、馬學綸（Dr Helen）同黎烱韜（Dr Toby）主持，2024年10月13號起逢禮拜日13:00-13:30播。節目透過輕鬆問答、小遊戲同實驗形式，將STEM學問從學校帶到大家日常生活，刺激大家對STEM當中4個專業領域嘅好奇心。節目唔設字幕。

節目調動
2025年1月12號：由於13:00-15:45重播電影《破風》，第14集提早喺12:30-13:00播。
2025年1月19號：由於13:00-15:45重播電影《大魔術師》，第15集提早喺12:30-13:00播。
2025年3月9號：由於13:00-16:00直播《世界格蘭披治桌球大獎賽2025》，所以停播一次。
華懋交易廣場

華懋交易廣場係香港一座寫字樓，喺香港島鰂魚涌海灣街1號，25層樓高，由華懋集團發展，1993年起好。
蘇鐵

蘇鐵（粵拼：sou1 tit3；學名：Cycas revoluta）；第個名係鐵樹（tit3 syu6）或避火蕉（bei6 fo2 ziu1）或鳳尾鐵（fung6 mei5 tit3）或鳳尾蕉（fung6 mei5 ziu1）；佢係蘇鐵科蘇鐵屬嘅常綠喬木，原產地喺中國東南邊，日本琉球群島、菲律賓同印尼。呢種植物重係蘇鐵屬嘅其中一種比較好彩留到而家重響度嘅物種。

名
呢種植物唔係金屬鐵嘅一種，佢之所以帶有「鐵」字嘅名係因為佢嘅木質密度比較大，沉到好似啲鐵噉，如估放落啲水度就沉咗落去喇。加上呢樖嘢喺生長過程入面一定要好多Fe元素先至得。

形態
呢樖嘢同龍血樹一樣都生得好慢吓，因為佢出世之後10幾年以上嘅樹先至開花。而樹幹係短而粗，樹葉比較堅硬兼羽狀分裂，一般生嗮喺莖頂，而線形裂片度有嚿中脈，邊緣向下攣，葉色係深綠，而佢啲葉基嗰度有刺。植種方面，公乸都唔同品種。佢啲花方面，一般生喺莖頂。花公係由好多好多嚿好似鱗片噉嘅雄蕊搞出嚟，而花乸係從一嚿羽毛噉嘅心皮搞出嚟，而心皮下邊重有兩嚿好多粒組成嘅生胚珠。而佢啲核係紅色，稍微有啲扁。

生長環境
佢鍾意有光同鐵素，稍耐半陰嘅靚泥，稍微有酸性嘅泥同比較暖嘅氣候都生得。佢幾禁（kam1）短時間嘅凍冰冰天氣同乾旱，但係唔禁（kam1）＜0℃嘅天氣。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
蘇鐵係一種漢方藥材，佢啲葉可以用嚟做藥，有散瘀同止血嘅功效。

食用
蘇鐵嘅樹幹入面嘅薄壁細胞度有好多澱粉，磨成粉之後可以食得。嗰啲嘢俾人話成「西米」。

毒性
蘇鐵嘅核有蘇鐵甙，如估唔小心食咗佢啲核嘅話會搞出抽筋、嘔、肚疴同出血等徵狀。

植物活化石
呢種植物之所以話最古老嘅裸子植物，係因為佢喺3億年前嘅晚石炭紀出現咗，甚至喺中生代嘅侏羅紀嗰時發展得比較犀利。喺1.6——1.9億年前嘅3000萬年入面，蘇鐵類嘅植物同恐龍一齊，都係地球嘅霸王。但係過咗幾億年嘅地質同氣候變遷，恐龍已經絕咗種，加上大多數嘅蘇鐵類植物都變成絕滅物種，重有啲變咗化石都有。而呢樖嘢從恐龍時代一直行到而家為止重響度嘅物種。
上水名都

上水名都（英文：Sheungshui Town Center）係香港一個私人住宅屋苑，喺新界上水智昌路9號，發展商係華懋，1992年8月入伙。屋苑有4座樓，合共780個單位。4座樓分別用歐美城市柏林、紐約、巴黎同羅馬命名。
屋苑基座有個商場，叫上水名都商場，入面有約莫60間商舖。

事故
2018年5月11號，巴黎閣有架𨋢壞咗，將位64歲女住客由7樓扯咗落𨋢槽底跌死。
永安人壽大廈

永安人壽大廈（英文：Wing On Life Building）係香港島中環一座寫字樓，嚮德輔道中22號，近戲院里，創興銀行中心側邊，電車路環球大廈同安樂園大廈對面。
永安人壽大廈業戶包括律師事務所、旅行社、醫療中心、外傭介紹所、地鋪卓悅控股等。大業主係華懋集團。

史
永安人壽大廈前身嚮1956年建成，15層高，個名嚟自以前永安人壽保險公司，佢唔係永安集團嘅成員。
宇晴軒

宇晴軒（The Pacifica）喺香港西九龍長沙灣填海區嘅深盛路上面，喺2005年8月5號入伙。同昇悅居、泓景臺同埋碧海藍天一齊起，夾埋叫「西九四小龍」。佢嘅前身係船廠。發展商係長江實業同埋新鴻基地產。

設施
發展商使咗1億5,000萬港元，整咗住客會所、泳池同園林，面積大約200,000平方呎。
物業嘅基座係16萬方呎商場，駁去隔籬嘅昇悅居同泓景臺商場，夾埋有28萬方呎。

景觀
維多利亞港煙花海景、長沙灣夜景、畢架山同埋獅子山全景、水晶天幕同埋90米仿天然沙灘泳池景。

未來發展
發展商使咗1億元起行人隧道，行兩分鐘就可以去到港鐵荔枝角站D出口。

所屬區域嘅混淆
宇晴軒喺深水埗區嘅長沙灣，因為近港鐵荔枝角站（該站實質喺長沙灣工業區），所以容易搞到人誤會宇晴軒喺荔枝角，而宇晴軒實際上喺長沙灣。
蚊型國家

蚊型國家，有時又叫幻想國、示範國家、新國家項目，係任何好似獨立國或者國嘅實體，不過冇乜政府正式承認佢哋。好多時蚊型國家只係紙上談兵（虛擬），存在喺創造者心目中，寫響互聯網上面。蚊型國家唔同分裂或者民族自決運動，一般人認為佢哋只係偏激、玩嘢、懶戲劇性，通常係由一個人或者家族整出嚟同維持落去嘅。
有啲蚊型國家甚至有自己嘅國旗，出自己嘅銀仔、郵票、護照、獎章等等嘅嘢，呢啲嘢用嚟「實現」國家主權，同埋增加佢自己嘅合法性。
所謂「蚊型國家」（micronation）係響1990年代整出嚟形容數以千計、超細、類似獨立國家、響嗰時出現嘅實體。之後有人用嚟形容再早啲，只不過存在過一陣，類似獨立國家嘅物體。最早講到19世紀初期出現呢啲類似國家嘅物體。
歷史上第一個由香港人成立兼且得到傳媒報導嘅蚊型國家係由Prince LAM建立嘅懿德公國（ISTER Princedom）    。
蜜糖兒

《蜜糖兒》係套美國嘅歌舞片、劇情片，喺2003年11月24號上畫。
呢套戲長94分鐘，票房有58,000,000 美金。
馮鏗

馮鏗（1907年10月10號—1931年2月7號）係中國作家。佢原名馮嶺梅，1907年10月10號出世喺廣東潮州一個窮書生家庭，自細就喺阿爸阿媽嘅詩書薰陶下長大。家姐馮素秋大佢十歲，因為反抗封建包辦婚姻而聞名鄉里，最後卻鬱鬱而終。臨終前，家姐同馮鏗講：「要學武松嘅氣概，幫女人向舊禮教報仇！」馮鏗卻答：「我唔學武松，要學秋瑾！」呢句話，注定咗佢一生為婦女解放同革命理想搏殺嘅命運。

早期創作
​馮鏗細個就鍾意舞文弄墨，15歲嗰陣已經喺校刊同《嶺南民國報》上發表文章，針砭時弊。佢早期嘅作品，好似《一個可憐的女子》同《月下》，直插封建社會嘅心臟，將女人嘅血淚攤喺日光之下。
《一個可憐的女子》寫嘅係童養媳阿玲嘅悲慘遭遇。阿玲自細被賣到夫家，日捱夜捱做牛做馬，仲要俾家婆打罵。佢唯一嘅寄託係偷偷睇書識字，但連呢點自由都被剝奪。最後，阿玲揀咗跳河自盡，用死亡嚟逃離「生不如死」嘅牢籠。馮鏗用白描般嘅筆觸，寫出舊式女性「連呼吸都係罪過」嘅絕望，篇中一句「佢哋連眼淚都唔敢流，怕滴濕咗地要捱打」，道盡咗封建禮教嘅吃人本質。
而《月下》就更犀利，描寫一個新式女學生嫁入豪門後嘅掙扎。丈夫係個紈絝子弟，成日花天酒地；奶奶用「三從四德」嘅鐵鏈鎖住新抱，連出街探朋友都要被審問。女主角喺月夜獨自徘徊，諗起自己讀書時嘅理想，再望吓眼前「金絲雀」般嘅生活，最後喺抑鬱中病逝。馮鏗借呢個故事，撕開咗「豪門媳婦」表面風光底下嘅森森白骨，直指封建家庭制度係「溫柔嘅刑場」。

革命轉向
​1929年，馮鏗同愛人許峨走難到上海呢個「東方巴黎」。喺潮汕老鄉杜國庠、洪靈菲等人帶領下，佢開始啃馬克思主義嘅「硬骨頭」，仲學埋日文同英文，話要「用筆做槍，用紙做子彈」。1930年2月，佢喺《拓荒者》雜誌發表小說《樂園的幻滅》，第一次用「馮鏗」呢個筆名。點解揀「鏗」字？有人話係取「鏗鏘有力」之意，亦有人話暗喻「寧為玉碎」嘅革命氣節。無論點，呢個名從此同左翼文學牢牢綁實。
加入「左聯」之後，馮鏗嘅創作更加激進。佢唔單止寫小說，仲落廠同工人一齊貼標語、散傳單。1930年5月，佢作為左聯代表參加「全國蘇維埃區域代表大會」，親耳聽到紅軍戰士講打土豪、分田地嘅故事。會後，佢寫咗《小阿強》《華老伯》同《紅的日記》（原名《女同志馬英的日記》），成為最早用文學歌頌蘇區嘅作家之一。尤其係《紅的日記》，用日記體寫紅軍女戰士馬英帶頭衝鋒、發動群眾，篇中一句「暫時忘記自己係女人」，道出「以血換自由」嘅覺悟。

龍華就義
​1931年1月17號晚，馮鏗喺上海東方旅社參加黨內秘密會議時，俾國民黨特務連同柔石、殷夫等八人一網打盡。獄中寒冬臘月，只得件絨線背心禦寒——呢件係丈夫許峨親手織嘅定情信物。2月7號深夜，23位志士被押到龍華刑場。馮鏗身中七彈，件背心被打到穿窿窿。
2018年度香港小姐競選

2018年度香港小姐競選（第46屆）係電視廣播有限公司舉辦嘅選美活動，喺2018年8月26號喺新界將軍澳電視廣播城一號錄影廠舉行。
諗多咗先生

《諗多咗先生》（英文：Greenberg）係套美國嘅劇情片，喺2010年上畫。呢套戲嘅主角有賓史迪拿、姬蒂嘉域、貝兒娜森同埋戴夫法蘭高。
貢布省

貢布省（粵音：gung3 bou3 saang2，高棉文：កំពត），係喺柬埔寨嘅一個省，面積夾埋4,873平方公里，家陣約莫有627,884人喺呢度住緊。
越秀區東山體育場

間嘢喺1958年起好，初期係間好細嘅球場，喺均益路一帶搞，期間嗌成均益球場。不過喺1997年，由於廣州市區要搞內環路而拆咗呢間球場。雖然嗰時政府考慮到要重新搞返個球場，但嗰時東山區好難搵到5000～6000m²嘅用地，加上政府有規定唔畀喺細型運動場入面搞足球場，結果拗咗一輪直到1999年先至定到喺東山湖公園西南角搞返間街坊要求嘅足球場出嚟。不過嗰時又遇到新嘅問題，因為嚿地已經被商業化，加上要涉及徵地費用問題而又拗咗餐。直到2002年5月23號先至重新喐手起返，2003年6月21號先至起好嗮兼改名做東山體育場。2005年因越秀區同東山區合併，球場亦改名做越秀區東山體育場。
洪榮狄

洪榮狄係星加坡電視製作人，作品包括2008年《小娘惹》等等，另外佢亦不時喺星加坡參與推廣閱讀嘅活動。
數字一覽

下面係各重要數字嘅一覽。

無理數
呢個表唔完整，歡迎加料。
，大約 1.414，A4紙嘅長闊比例
ϕ，大約 1.618
e，大約 2.718
π，大約 3.142
黎紜蔚

黎紜蔚（Vivian Lai，1999年8月27號—），藝名肥肥人，係香港女模特兒，2019年入行，拍過唔少平面同電視廣告，亦係IG網紅、歌手，亦有影視演出。佢喺香港浸會大學傳理系畢業。興趣係打高爾夫球。佢喺2025年推出第一隻派台歌正式加入樂壇。
黃旭華

黃旭華（粵拼：wong4 juk1 waa4，簡化字：黄旭华，1926年3月12號—2025年2月6號）係中國大陸科學家，亦係核潛艇之父，廣東汕尾人，祖籍廣東揭陽。佢設計過中國第一代攻擊型同戰略導彈型核潛艇而出名。
3月12號

3月12號係公曆年嘅第71日（閏年第72日），離年尾重有294日。
<< - 3月 - >>



大件事
1782年：四庫全書編成。
1894年：可口可樂首次以樽裝發售。
1913年：澳洲將計劃嘅新首都命名為「坎培拉」，並且開始起城。起好之後坎培拉喺1927年成為該國首都。
1922年：格魯吉亞、亞美尼亞同阿塞拜疆喺蘇聯紅軍嘅插手下喺第比利斯組成外高加索蘇維埃社會主義聯邦共和國。
1926年：南京紫金山中山陵舉行奠基典禮。
1928年：美國加利福尼亞州St. Francis Dam（英文：St. Francis Dam）洪水整死估計431人。
1932年：阿莫爾星（小行星1221）被發現。
1967年：蘇哈托發動政變逼印尼總統蘇卡諾落台，自己做代總統。
1968年：毛厘士由英國獨立，實行君主立憲制，英國君主係國家元首，總督代表元首行使權力。
1977年：香港足球代表隊喺1978年FIFA世界盃亞洲區外圍賽1:0贏星加坡隊，攞到小組首名。
1992年：毛厘士改行共和制，實行議會制，繼續留喺英聯邦。總統係國家元首，係禮儀性職務，總理揸行政實權。
1993年：1993年孟買連環爆炸（英文：1993 Bombay bombings），257死713傷。
1999年：前共產國兼華沙公約組織成員國捷克、匈牙利同波蘭加入北大西洋公約組織。
2001年：聯合國教科文組織證實塔利班毀滅喺巴米揚嘅兩座5世紀大佛像。
2002年：一艘貨櫃船同挖泥船喺香港汲水門大橋附近相撞，挖泥船沉咗，船上面15人墮海，得7個人獲救，死者包括俄羅斯同香港船員。
2004年：南韓國會通過對總統盧武鉉嘅彈劾議案，交南韓憲法法院對彈劾案作出最後嘅裁決，係南韓史上首次。
2005年：中國國務院接受董建華辭去香港特別行政區行政長官職務。按照香港基本法嘅有關規定，由政務司司長曾蔭權署理行政長官，直至選出新嘅行政長官為止。响同日閉幕嘅全國政協十屆三次會議上，董建華增選為全國政協副主席。
2006年：委內瑞拉用新國旗，新國旗由七粒白色五角星加到八粒。
2011年：日本九州新幹線全線通車。
2012年：根據美國人口調查局嘅估計，世界人口達到70億。

響呢日出世嘅人
1386年（黃曆二月十二）：足利義持（日文：足利義持），室町幕府第四代征夷大將軍（1428年死）
1685年：佐治柏克萊，愛爾蘭哲學家（1753年死）
1821年：莊雅博，加拿大總理（1893年死）
1823年：勝海舟，日本政治人（1899年死）
1824年：克希荷夫，德國物理學家（1887年死）
1863年：加布里埃爾·鄧南遮，意大利王國劇作家、政治人、士兵、詩人、新聞工作者、作家、散文家、編劇、飛機師、歌詞、劇本作者、軍人（1938年死）
1869年：李察占士禾倫，澳洲政治人（1940年死）
1884年：馬托斯披梭托，巴西律師同政治人（1976年死）
1890年：華斯拉夫尼金斯基，俄羅斯帝國芭蕾舞蹈員（1950年死）
1894年：葉山嘉樹，日本小說家（1945年死）
1898年：田漢，中國劇作家（1968年死）
1905年：志村喬，日本演員（1982年死）
1906年：釋印順，臺灣僧侶（2005年死）
1910年：大平正芳，日本首相（1980年死）
1911年：古斯塔禾迪亞斯奧達斯，墨西哥總統（1979年死）
1911年：郭得勝，香港企業家（1990年死）
1915年：賽福鼎·艾則孜，中國共產黨第十、十一屆中央政治局候補委員，曾領導「三區革命」（2003年死）
1925年：江崎玲於奈，日本物理學家，諾貝爾物理學獎得主
1926年：黃旭華，中國科學家（2025年死）
1927年：亞方辛，阿根廷總統（2009年死）
1936年：阿曼斯奧奧蒂嘉，西班牙企業家，創辦INDITEX（西班牙文：Inditex）同Zara（西班牙文：Zara）
1941年：杜博妮，澳洲漢學者同翻譯人
1946年：莉沙明里妮，美國演員，奧斯卡金像獎最佳女主角
1947年：羅姆尼，美國政治人
1949年：也斯，香港作家，原名梁秉鈞（2013年死）
1950年：基文迪，西班牙足球員同足球教練
1952年：奧寺康彥，日本足球員
1953年：強木在，臺灣足球員同足球教練
1955年：汪洋，中共中央政治局常委、全國政協主席
1956年：詹宏志，臺灣作家同出版人
1958年：朱天心，臺灣作家
1958年：Kathrin Schmidt，德國作家
1963年：戴玉強，中國男高音
1963年：荷路威，英倫足球員同足球領隊
1968年：阿朗艾格，美國演員
1969年：岡村明美，日本配音員
1970年：李尚恩，南韓歌手
1972年：蘇惠德，香港法官
1973年：冼振東，香港戲劇導演、劇作家、演員同戲劇教育家
1974年：椎名碧流，日本配音員
1975年：沈可欣，香港演員
1976年：趙薇，中國演員同導演
1977年：馮凱文，香港足球員同足球教練
1978年：種村有菜，日本漫畫家
1978年：南宮珉，南韓演員
1979年：陳之漢，臺灣武術家，原名陳思翰
1979年：川村元氣（日文：川村元気），日本電影製片人、漫畫家同小說家
1980年：綠泡泡，中國主持人、歌手同配音員，原名耿晨晨
1981年：齋藤千和，日本配音員
1982年：佐藤壽人，日本足球員
1982年：佐藤勇人，日本足球員
1982年：山川琴美，日本配音員
1983年：韋羅莎，香港演員
1984年：舒蕾亞·戈沙爾，印度歌手
1985年：崔哲瀚（韓文：최철한），南韓圍棋手
1985年：三浦初美（日文：三浦初美），日本組合COACH☆成員
1985年：西森正明，日本足球員
1987年：ØMI，日本唱作人同演員，組合J Soul Brothers成員，原名登坂廣臣
1987年：曾建怡，香港演員
1988年：王嘯坤，中國歌手
1988年：劉雨欣，中國演員
1988年：大原桃子，日本配音員
1989年：陳芷尤，星加坡藝人
1989年：陳江華，中國籃球員
1991年：住田貴彥，日本足球員
1993年：才藤龍治，日本足球員
1994年：姬絲汀娜葛美，美國唱作人（2016年死）
1994年：島崎結衣，日本鹹片女演員
1995年：胡美貽，香港藝人
1997年：甸恩軒達臣，英國足球員
1997年：鈴木徳真，日本足球員
1999年：小田櫻，日本組合Morning娘。成員
2001年：高橋文哉，日本演員同模特兒
2010年：黃雪兒，香港童星
2月6號

2月6號係公曆年嘅第37日，離年尾重有328日（閏年329日）。
<< - 2月 - >>



大件事
1819年：新加坡開埠。
1840年：毛利人同英國政府簽訂《懷唐伊條約》，該條約令紐西蘭成爲英國殖民地。
1934年：法國巴黎暴亂。
1936年：1936年冬季奧林匹克運動會喺納粹德國加爾米施-帕滕基興開幕。
1952年：英女王伊利沙伯二世登基。
1958年：英國歐洲航空公司（英文：British European Airways）（後來合併咗落英國航空）一班客機喺西德慕尼黑遇到空難（德文：British-European-Airways-Flug 609），23人死，包括英倫足球會曼聯8名球員同3名職員。
1968年：1968年冬季奧林匹克運動會喺法國格勒諾布爾開幕。
1987年：謝育新加盟荷蘭甲組足球聯賽球隊，成為首位轉會國外球隊嘅中國足球員。
2002年：香港再爆禽流感，食物環境衞生署派人殺咗超過八十萬隻雞，重加強本地雞嘅檢疫。
2004年：莫斯科地鐵發生自殺式爆炸，41人死，超過100人受傷。
2016年：臺灣高雄市發生地震，117死550傷。
2018年：臺灣花蓮發生地震，17死291傷，4棟大廈傾倒。
2023年：2023年土耳其-敍利亞地震，50,132死，120,000傷。
2025年：白令航空一客機由美國阿拉斯加州Unalakleet飛去Nome期間失事，機上10人咸不剌死晒。
何厚華

何厚華（粵拼：ho4 hau5 waa4，1965年9月14號—2024年3月15號）係臺灣填詞人。

經歷
2019年，做過「Star 新星」填詞創作營嘅導師。
2024年3月15號，因為患上鼻咽癌逝世。
鋼琴別戀

《鋼琴別戀》（The Piano）係套法國、澳洲同紐西蘭聯合製作嘅情節劇電影，喺1993年上畫。呢套戲片長121 分鐘，票房有40,157,856 美金。套戲喺康城影展贏咗金棕櫚獎，令Jane Campion成為第一位女導演獲得呢個殊榮。
閃火紙

閃火紙，紙一種，燒得快，有閃光，唔留灰，魔術常用。故此又叫火紙、閃光紙、魔術火紙、火焰紙、閃燃紙等。實情係硝化纖維，經硝酸浸過嘅紙。
英文叫flash paper或者magic flash paper。
GG家長指引

《GG家長指引》（英文：Talker - Parental Guidance）係香港MakerVille製作製作嘅親子訪談節目，由伍家謙同鄭伊琪主持，2024年10月1號起逢禮拜二23:30-00:00（晚吹時段）喺ViuTV播出。節目會邀請素人爸爸或者媽媽，一齊呻吓做家長嘅難處。因為節目開拍嗰陣九龍灣嘅晚吹錄影廠經已拆卸，早期集數用咗其他地方拍攝，到第13集開始返去到百勝角嘅新晚吹錄影廠拍攝。

節目調動
2024年10月29號同11月5號：由於23:30-23:35播《控煙「理」要知》第2、6集，第5同6集延後到23:35-00:05播映。
2024年12月31號：由於23:30-00:15直播《香港跨年倒數》，所以停播一次。
空肚講宵夜

《空肚講宵夜》（Talker - Foodie Talkies）係香港MakerVille製作嘅飲食類清談節目，2019年12月14號開始逢禮拜三23:30-00:00（晚吹時段）喺ViuTV播出，主持係梁祖堯、蔡瀚億（BabyJohn）、陳俞希（Hailey）。
節目用宵夜做主題，主持會討論各自有關每集主題宵夜食品嘅經歷以及製作簡易宵夜。由第14集（第二季）起，節目加入觀眾「爆料」熱線，觀眾可提供宵夜嘅好去處等主持試食，而每集主持會以名貴食材製作宵夜。而由第27集（第三季）起就改為主要以平價食材簡單方式製作宵夜。
節目本嚟喺九龍灣嘅晚吹錄影廠拍攝。為咗配合《宵夜燒到過埋夜》播出，呢個節目第94至96集改為外景拍攝，仲會延續嗰日《宵夜燒到過埋夜》嘅主題。2024年因為廠址拆卸，第250集到第257集改做外景或其他地方拍攝，到第258集開始返去到百勝角嘅新晚吹錄影廠拍攝。

相關事件
2020年4月，主持梁祖堯喺節目度話廣東話兒歌《大笨象，揸枝槍，去打仗》歌詞喺香港有兩個版本，九龍同新界會用「打唔贏」，香港島會用「打完仗」，引起大眾討論呢件事係咪真。

節目調動
2020年1月1號：由於20:30-23:00轉播嘅《2019年度叱咤樂壇流行榜頒獎典禮》超時到23:15結束，第5集延後到23:45-00:15播映。
2021年7月28號、8月4號，由於播《奧運有團伙 精彩一夜》，呢個節目暫停播映。
2022年11月23號，由於播《FIFA世界盃2022》西班牙對哥斯達黎加，呢個節目暫停播映。
2023年2月15號：由於21:30-23:00播《殺手廢J》大結局，之後嘅節目順延播出，呢個節目暫停播映。
2024年6月19號、26號、7月3號同10號：由於23:30-23:55重播《歐洲國家盃2024賽日精華》第5、12、17同20集，呢個節目暫停播映。
2024年7月31號同8月7號：由於原時段直播《巴黎奧運爭勝一夜》，呢個節目暫停播映。
2024年10月2號：由於19:00-20:30直播嘅《香港同胞慶祝中華人民共和國成立七十五周年文藝晚會》超時到20:45結束，第243集延後到23:45-00:10播映。
2024年10月30號同11月6號：由於23:30-23:35播《控煙「理」要知》第3同7集，第247同248集延後到23:35-00:05播映。
2025年1月1號：由於19:30-00:15要轉播《2024年度叱咤樂壇流行榜頒獎典禮》，呢個節目暫停播映。
槍機

槍機（英文：Action）係後膛裝填（英文：Breechloading）嘅槍處理子彈（裝填、閉鎖、擊發、退殼、拋殼）嘅機械裝置或者嗰個機械裝置嘅運作方式。
阿曼·漢柏頓

阿曼·漢柏頓（英文：Aman Hambleton，1992年12月30號—）係一位加拿大國際象棋特級大師，佢係加拿大公司Chessbrahs嘅其中一位成員，其他成員包括艾瑞克·漢森（創立人）、Robin van Kampen、亞西爾·塞拉萬等等。

國際象棋職業
漢柏頓1992年喺諾瓦斯科西亞省哈里法克斯出世，五歲開始學棋，六歲嗰陣搬去多倫多，同年第一次參加錦標賽。中學佢喺Woburn Collegiate Institute讀。
漢柏頓喺2013贏取國際大師（IM）嘅頭銜，喺2018年4月獲FIDE頒發特級大師（GM）嘅頭銜，成為加拿大第十位GM。佢嘅第一個GM序分（norm）係喺2012年UNAM Chess Festival攞到，當時佢仲係FIDE大師，之後隔咗五年，去到2017年4月雷克雅維克公開賽先攞到第二個序分。佢喺2017年3月發誓攞唔到GM頭銜唔剃鬚，結果去到2017年12月佢攞到第三個序分嘅時候啲鬚已經勁長。2017年7月，佢喺 Canadian Open Chess Championship 以6½/9嘅分數同Razvan Preotu並列第一。
喺第41屆國際象棋奧林匹克，漢柏頓代表加拿大出賽，作為後備棋手，佢攞到嘅分數係3½/7 (+2–2=3)，喺第43屆國際象棋奧林匹克，佢又係以後備棋手身分參賽，喺第一局佢輸咗畀當時1937分嘅 Rijendra Rajbhandari，但係贏咗最後四局，總分4½/7 (+4–2=1)。截至2022年1月，漢柏頓係加拿大排名第八嘅棋手，有2454分。
吳沃堯

吳趼人，中國近代小說家。佢正名叫做吳沃堯，祖籍佛山但命帶驛馬。同治五年（1866）喺北京出世，老竇係個候補巡檢。細蚊仔兩歲就跟老竇返佛山祖家，點知光緒八年（1882）老竇喺浙江任上過身，家道即刻散晒。後生仔冇得揀，光緒九年孭住個藤篋去上海闖碼頭，喺江南製造局做文書抄寫。日頭對住圖紙畫公仔，夜晚就偷偷寫啲鬼馬文章，投稿去《遊戲報》呢類小報度。後生仔支筆夠晒生鬼，寫嘅《癲史》《糊塗世界》已經睇得出佢對官場嘅不屑。
到咗光緒廿三年（1897），呢條友仔正式轉行做報人。先係喺《字林滬報》搞副刊《消閒報》，跟手又跳槽去《採風報》《奇新報》《寓言報》做筆政，最威水係做埋《漢口日報》主編。嗰陣時嘅報館佬個個識得舞文弄墨，但吳趼人就特別醒水，寫社論夠尖刻，副刊又夠盞鬼，漸漸喺報界打響名堂。

創作路數
​光緒廿八年（1902）梁啓超班人搞"小說界革命"，吳趼人即刻借勢上位。佢最犀利嘅譴責小說《二十年目睹之怪現狀》，將晚清官場嘅蠱惑嘢逐單數：賣官鬻爵、貪污受賄、草菅人命，寫到似連環畫咁生動。同《官場現形記》《老殘遊記》《孽海花》並稱"晚清四大譴責小說"。
其他作品都係刀刀見血：《九命奇冤》寫官紳勾結製造滅門慘案，《糊塗世界》專笑官僚懵炳，《發財秘訣》踢爆買辦賣國求榮，《瞎騙奇聞》拆穿神棍呃神騙鬼。最抵死係佢成日喺書名度玩嘢，好似《發財秘訣》其實係教人點樣唔好發黑心財，真係盞鬼到極。
佢唔單止識插爆現實，仲好識發白日夢。《新石頭記》借賈寶玉個殼嚟講新故仔，寫佢穿越到清末上海，見識電燈、火車呢啲西洋景。最過癮係後半部寫"文明境界"，有空中飛車、海底潛艇，仲有自動調溫嘅"四季衫"。呢啲想像喺光緒年間真係前衛到爆，話佢係中國科幻小說鼻祖都唔為過。
吳趼人對道德同感情嘅糾結，集中體現喺《恨海》同《劫餘灰》度。一方面佢大聲疾呼要恢復禮教，覺得係醫治社會嘅良藥；另一方面寫起男女私情又纏綿悱惻。《恨海》自稱寫情小說，但佢將情分等級：父母孝慈、朋友義氣先係正經情，男女私情只係痴。之但係寫起棣華同伯和嘅感情，又細膩到連現代人都睇到心噏。

身後
​光緒三十二年秋，吳趼人入《月月小說》做總撰述。嗰幾年係佢創作井噴期，寫低《劫餘灰》《上海遊驂錄》《兩晉演義》等長篇，仲抽空做廣志小學校長。宣統二年（1910）佢喺上海肺癆過身，得45歲。
呢位佛山作家嘅矛盾好值得咀嚼：一方面痛罵舊社會，一方面又想用舊道德救世；口講禮教大過天，落筆寫情又破格。可能正係呢種分裂，令佢嘅作品咁有層次。佢支筆似三棱鏡，將晚清光怪陸離嘅社會百態折射得七彩紛呈。家陣睇返《二十年目睹之怪現狀》裏面啲官場黑幕，同今日某啲現象竟然有七八成似。
吳趼人嘅作品唔單止係文學遺產，更加係一部晚清社會嘅病歷簿。佢用嬉笑怒罵嘅方式，記錄低帝國末日嘅種種怪現狀。
林博

林博，香港親中派政治人。

政治立場
佢係親中派嘅成員。

選舉經歷
喺2015年香港區議會選舉，佢攞到1,719票，成功當選。
喺政府大幅度削減直選議席同排除民主派參選嘅2023年香港區議會選舉，林博曾經以無申報政治聯繫名義參選地區直選（九龍城北），攞到12361票，成功當選。

2015年香港區議會選舉隱瞞親中政治立場
喺2015年香港區議會選舉，佢參選土瓜灣南選區，迎戰民主黨莊麗玲，但當時身為西九新動力成員同九龍社團聯會理事嘅佢，喺好多宣傳品上面都無寫佢嘅親中背景，疑似隱瞞扮獨立。

2015年香港區議會選舉選舉呈請
喺2019年香港區議會選舉落選後，佢曾經提選舉呈請 ，指勝選對手涉舞弊。
陽平高速公路

（中國高速公路代碼：G65／G78）係中國廣西壯族自治區桂林市嘅高速公路，高速公路上歸包茂同汕昆。位置從陽朔高田村開始，一直去到平樂二塘鎮。

工程
呢條高速喺2005年3月28號喐手起，2008年11月10號起好兼通車。
林宇中

林宇中（Rynn Lim Yee Chung，1978年12月29號—）係馬來西亞一位唱作人、音樂製作人兼演員。佢喺馬來亞大學微生物系畢業，外號係「淋雨中」。
電動踏板車

電動踏板車係由美籍華人科學家——陳星（英文：Shane Chen）喺2013年2月發明，同年5月喺Kickstarter籌劃咗噉嘅新型產品。佢出街之後，好快引起西方國家關注同採用，重喺2014年香港舉辦嘅電子展覽會期間，由PhunkeeTree參加咗兼喺短時間內分發咗呢種新型產品。從2015年6月開始，喺廣東深圳開咗好多間專門整電動踏板車嘅工廠嚟負責生產同發佈。

原理
電動踏板車整咗兩隻直徑各170～200mm嘅轆將嚿用咗陀螺儀同傳感器嚟整嘅平衡控制墊連埋一齊。踹上踏板之後通過身體嘅前後左右傾斜嚟控制踏板車嘅速度同轉向。呢種平衡車嘅速度介乎喺9.7～24km/h到。不過大多數廠商喺出廠呢種產品時，根據佢嘅模型、領域、騎手嘅體重同其他出廠設置而將最高速限咗喺19km/h到。
亦有啲產品喺平衡控制墊上邊整咗座櫈柄嚟畀人坐。
非常外父3

《非常外父3》係套美國嘅笑片電影，喺2010年上畫。呢套戲片長98 分鐘，票房有310,650,585 美金。
廖康如

廖康如（英文：Lilian Liu，1990年11月12號—）係香港now TV嘅前新聞從業員，做咗記者12年，之後轉職到香港賽馬會，現任職對外事務部。

簡歷
廖康如中學讀聖羅撒書院，曾讀香港大學專業進修學院，及後升讀香港城市大學，再喺香港大學公共行政碩士畢業。佢2012年做過無綫電視實習記者，2013年11月受聘於Now TV做主播，2014年10月轉做政治記者，直到2024年2月轉職到香港賽馬會對外事務部，低調離開傳媒行業。

感情
廖康如2010年喺香港電台兼職嗰陣識咗做《政壇新秀訓練班》節目主持及元朗區議員嘅鄺俊宇，之後兩人拍拖，2015年分手。
廖康如喺2020年同富豪趙世曾大仔趙式浩傳出婚訊，先後生咗兩個仔Adrian同Rian。
韓金娜

韓金娜（英文：Jinna Han，韓文：지나 한，2011年4月22號—2025年1月29號）係美籍韓裔花式溜冰運動員。

生平
韓金娜讀小學時開始學溜冰。2025年1月29號喺波托馬克河撞機事件中罹難，享年13歲。
響水峽

響水峽（粵拼：hoeng2 seoi2 hap6）係中國廣東廣州嘅一個冇咗嘅旅遊景區，喺從化呂田鎮塘田村，105國道嘅K2448標記位。2008年9月29號開業，2013年2月9號因爆出股權同土地租金爭拗而執笠。

史
景區喺2008年9月29號開業，喺2012年底之前，吸引咗好多周邊城市啲遊客嚟玩，尤其喺2009年暑假有好多人嚟幫襯，啲車甚至排到出105國道。2013年初，由於景區股東要重新規劃過景區嚟起過，所以將景區執咗，而附近周邊嘅農家樂生意一落千丈，冚唪唥都執嗮。而家個景區係一個好多雜草嘅地方。
馬伕

馬伕（groom），又叫馬童（stable boy、stable hand、stable lad），係喺馬房度負責照顧馬嘅職業，主要負責湊住啲馬嘅人。
喺歐美地區，如果馬主擁有馬嘅數量唔多，好多時馬主會自己負責馬伕嘅職責。
除咗照顧馬，馬伕可能同時負責打理馬房；喺《儒林外史·第五二回》嗰度提到：「『秦二哥，我前日新買了一匹馬，身材倒也還好，你估一估，值個甚麼價。』隨叫馬伕將那棗騮馬牽過來。」
而馬童喺戲曲嗰度，係扮演專門幫主人拉馬嘅「武生」，一般都係由功底深厚、彈跳能力強嘅「武生」嚟做，喺粵劇，羅家英（家英哥）飾演關雲長馴馬嘅時候，同台演出嘅馬童（蔡之崴飾演）同埋《周瑜血戰蘆花蕩》，李秋元飾演周瑜俾黃忠、魏延追殺嘅時候，周瑜同馬童（演藝學院學生詹錦榮飾演）都表現出馬童嘅「武功」。
喺歐洲同埋香港，馬伕亦可能係指賣淫集團管理嘅「雞竇」嘅男性「負責人」，佢哋嘅主要工作係「扯皮條」，有啲仲自己落埋場接客。
飛機

飛機（粵拼：fei1 gei1），或者叫定翼機，係航空器嘅其中一種，係識飛嘅機械。
火箭唔算飛機，直升機亦唔算。
特徵係有固定嘅機翼用伯努利效應所生嘅浮力喺空氣入面打橫郁。除咗滑翔機冇用引擎，通常用螺旋槳或噴射引擎發動，亦有實驗機用火箭引擎。
飛機有好多種，亦有大有細。細有模型機，大有可載八百幾人嘅空中巴士A380。

歷史
可能係人類第一架重過空氣嘅有動力飛機萊特兄弟嘅「飛行者一號」古理芒·阿笛嘅「風神號」
到底第一架重過空氣嘅有動力飛機係焉個發明嘅，目前重有爭議。絕大部分人都認同第一架有動力飛機係萊特兄弟發明並試飛成功嘅「飛行者一號」；但係亦都有歷史學家認為：第一架有動力飛機係另一個美國人，史密森尼學會秘書撒穆耳·P·蘭利發明並試飛成功嘅。此外，亦都有歷史學家認為：第一架有動力飛機係法國人古理芒·阿尼耶斯·阿笛發明並試飛成功嘅「風神號」。而喺巴西，被人奉為「航空之父」嘅就係歐伯圖·山托斯－杜蒙。

結構
大多數飛機由五個主要部分組成：機翼、機身、尾翼、起落裝置同動力裝置。

機翼
空中巴士A380客機嘅機翼同翼尖小翼。
早期嘅飛機，好似爾架漢莎－勃蘭登堡C.I，通常需要兩對機翼先產生到足夠升力。
内文：機翼
機翼主要功用係為飛機提供升力，用嚟支持飛機喺空中飛，亦起一定嘅穩定同操縱作用。現代嘅機翼上一般安裝有副翼同襟翼。操縱副翼可以令飛機向側邊滾轉，而伸展襟翼可以增大升力面，令飛機以更低嘅速度維持升力。更先進嘅大型飛機嘅機翼通常會有翼尖小翼，翼尖小翼嘅主要作用係斬斷翼尖渦流，令到翼尖部位都可以有效恁產生升力。
另外，機翼上重可以安裝引擎、起落架同油箱等。
機翼有各種形狀，目前主要分為平直翼、後掠翼、可變後掠翼同前掠翼等幾種。喺航空技術唔發達嘅早期為咗提供更大嘅升力，飛機以雙翼機甚至多翼機為主。但現代飛機大部份係單翼機，因為宜家大部份飛機一對機翼已經可以產生足夠升力，加多對機翼反而會導致更大風阻，畫蛇添足。

機身
荷頓H. IX係第一種成功上天嘅飛翼飛機。
機身嘅主要功用係裝載乘員、旅客、武器、貨物同各種設備，駕駛艙通常都係喺機身；重可以將飛機嘅第啲部件好似尾翼、機翼同埋引擎等連接成一個整體。
1876年，法國人歐方索·披諾第一次提出徂將機翼以外嘅所有組成部份都融入機翼之內嘅「飛翼」概念，但係第一架真正飛到上天嘅飛翼飛機係直到二戰後期先出現嘅德國制荷頓H. IX戰鬥機。

尾翼
内文：機翼
比雅久「前進」公務機，一種又有水平尾翼又有鴨翼嘅飛機。
尾翼通常包括水平尾翼（平尾）同垂直尾翼（垂尾）。水平尾翼由固定嘅水平安定面同可動嘅升降舵組成（某啲型號嘅民用機同軍用機整個平尾都係可動嘅控制面，無專門嘅升降舵）。垂直尾翼就包括固定嘅垂直安定面同可動嘅方向舵。尾翼嘅主要功用係用來操縱飛機俯仰同偏轉，以及保證飛機可以平穩咁飛。另外，好多無水平尾翼嘅飛機（主要係戰鬥機）會裝有鴨翼，用鴨翼來操縱飛機俯仰。亦都有飛機又有水平尾翼又有鴨翼。

起落架
「鷂」式戰鬥機，最早投入實戰嘅推力矢量固定翼戰鬥機之一。
起落裝置又叫起落架，係用來支撐飛機並且令佢可以喺地面同第啲水平面起落同停放。陸上飛機嘅起落裝置，一般由減震支柱同機輪組成，另外重有專畀水上飛機升降嘅帶有浮筒裝置嘅起落架同雪地起飛用嘅滑橇式起落架。佢係用嚟起飛同着陸滑跑、地面滑行同停放時支撐飛機。

動力裝置
動力裝置主要用引擎產生拉力或推力，令飛機前進。其次重可以為飛機上嘅用電設備提供電力，同埋空調設備等用氣設備提供氣源。
現代飛機嘅動力裝置主要包括渦輪發動機同活塞發動機兩種，應用較廣泛嘅動力裝置有四種：航空活塞式發動機加螺旋槳推進器；渦輪噴氣發動機；渦輪螺旋槳發動機；渦輪風扇發動機。隨住航空技術嘅發展，火箭發動機、沖壓發動機、原子能航空發動機等，都有可能會逐漸被採用。動力裝置除咗發動機，重包括一系列保證引擎正常工作嘅系統，好似燃油供應系統。
從20世紀60年代開始，推力矢量技術嘅普及，令到固定翼飛機都開始可以好似直昇機恁樣，可以唔使跑道就起飛到。

其他
飛機除咗上述五個主要部分之外，重裝有各種儀表、通訊設備、領航設備同埋安全設備等等。

飛行操縱裝置
歐洲「颱風」戰鬥機嘅駕駛艙。
現代飛機駕駛艙內駕駛員用嘅飛行操縱裝置通常包括：
主操縱裝置：駕駛杆或駕駛盤同方向舵腳蹬。喺某啲採用電傳操縱系統嘅飛機上，駕駛杆或駕駛盤已經被簡化成位於駕駛員側邊嘅操縱杆。
輔助操縱裝置：襟翼手柄、配平按鈕、減速板手柄。
隨住電子技術嘅發展，飛行操縱裝置嘅形式都發生咗根本性嘅變化。喺大型飛機，傳統嘅機械式操縱系統已逐漸被更先進嘅電傳操縱系統所取代，計算機系統全面介入飛行操縱系統，駕駛員嘅操作已經唔再似係直接操縱飛機動作，而更似係向飛機下達運動指令。由於某啲採用電傳操縱系統嘅飛機取消咗原有嘅駕駛杆或駕駛盤等裝置而改為側杆操縱，駕駛艙嘅空間顯得更加闊落，所以有駕駛員稱呢類駕駛艙為「飛行辦公室」。

最高航速
最高航速係飛機最重要性能之一。以下係若干歷史上最高航速紀錄：

最長航程
2004年6月28號，新航再開通新加坡樟宜機場至美國新澤西州紐華克機場嘅每日唔停站直航航班，編號為SQ21/SQ22，以空中巴士A340-500客機飛行，打破新加坡至洛杉磯航線成為全球最長唔停站商業飛行嘅航線－達16600公里，飛行時間需時18個鐘頭。

升限及實用升限
載重及載客能力
目前載重能力最好嘅係前蘇聯安托諾夫設計局所製造嘅安-225「夢想」運輸機，離陸重量超過600公噸，酬載重量可達300公噸。
目前載客人數最多嘅係2005年初發表嘅空中巴士 A380客機，採用最高密度座位時可載850人。

環球飛行
1924年道格拉斯公司「世界巡航號」（World Cruisers）第一次分段環球飛行，歷時175日，飛完42400千米。
1986年由伯特·魯坦設計嘅旅行者號由阿哥迪克·魯坦同女飛行員珍娜·耶格爾駕駛，首次一次過無空中加油嘅環球飛行。
1992年10月，一架和諧式超音速客機，為咗紀念哥倫布發現美洲新大陸500周年，用咗32個鐘頭49分繞地球一周，創出環球飛行嘅新紀錄。

靜音噴射機
2006年11月，美國麻省理工學院同英國劍橋大學嘅研究團隊，提出一項名為「靜音噴射機倡議」嘅計劃，將徹底改造客機嘅概念設計：第時嘅客機唔只會更慳油，而且安靜無聲，令機場附近居民飽免受飛機升降噪音折磨之苦。呢款「靜音噴射機」可以載215名乘客，並可能喺2030年加入航空界。呢款客機嘅噪音由機場外聽落，大概似洗衣機或第啲家庭電器嘅噪音。